Märli si anonym: D Handlig schbiilt sich an geografisch nit definierte Ört ab, und Persone si öfters nameloos, hai allerwälts Näme (Hänsel, Gretel), ihre Name schbieglet ihr Uusgseh (Schneewittli) oder ihri Umschtänd (Dornrösli) wiider. D Charakterisierig vo de Persone isch eifach und hängt vo ihrer gsellschaftlige und wirtschaftlige Schtellig ab, und beschränggt sich im allgemeine uf d Extrem: König-Handwerker, arm-riich usw. Au wenn persönligi Charaktereigeschafte erwähnt wärde  ziilt s Märli uf die gröschte Kontrascht ab: flissig-fuul, schön-hässlig, guet-bös, alt-jung, wobii a Person äntwäder positivi oder negativi Eigeschafte het: Im allgemeine si schöni Lüt guet und flissig and hässligi schlecht und fuul.